বিশ্বনাথ প্রতিনিধি :: সিলেটের বিশ্বনাথে বাথরুম থেকে শিক্ষার্থী আরমান মিয়া (১২) মৃতদেহ উদ্ধার করেছে পুলিশ। বৃহস্পতিবার সন্ধ্যায় উপজেলার দৌলতপুর (মোকামবাড়ি) প্রবাসী তারিফ মিয়ার বাড়িতে থেকে কিশোরের লাশ উদ্ধার করা হয়। সে নবীগঞ্জ থানার সমতিপুর গ্রামের আখন মিয়ার ছেলে। দীর্ঘ তিন বছরের ধরে সে স্বপরিবারের বিশ্বনাথ উপজেলার দৌলতপুর ইউনিয়নে দৌলতপুর (মোকামবাড়ি) যুক্তরাজ্য প্রবাসী তারিফ মিয়ার বাড়িতে বসবাস করে আসছে। সে উপজেলার দৌলতপুর সরকারি প্রাথমিক বিদ্যালয়ে সদ্য সমাপ্ত পিএসি পরীক্ষা দিয়েছে। খবর পেয়ে সন্ধ্যায় ঘটনাস্থলে পুলিশ ছুটে যায়। পরিবারের দাবি শিক্ষার্থী আত্বহত্যা করেছে।